section_heading: Karijera
paragraph_text: Profesionalnu karijeru započeo je 2007. kao jedan od izdanaka omladinskog pogona Cibone. Prije toga, nastupao je u mlađim kategorijama Zrinjevca i Rudeša. U listopadu 2007., debitirao je za seniorsku momčad Cibone protiv Širokog i sakupio četiri poena u osam minuta provedenih na parketu.<ref> Time je postao prvi Zagrepčanin nakon Slavena Rimca i Jurice Golemca, koji su klub napustili 2004. godine. Nakon toga igrao je još u devet utakmica NLB lige, a najbolju utakmicu odigrao je u dvoboju protiv Crvene zvezde, kada je za 10 minuta sakupio 7 poena i jedan skok.